Model subiect olimpiada de Istorie, clasa a 12-a, faza nationala

Subiectul I (40 puncte) 
Citiţi cu atenţie sursele de mai jos: 
A. „Noi Ştefan voievod, din graţia lui Dumnezeu domn al Moldovei, (...) vă spun că 
necredinciosul împărat al turcilor a fost mult timp şi este nimicitorul întregii creşti nităţi, şi în 
fiecare zi se gândeşte cum să distrugă şi să supună toată creştinitatea. De  aceea noi facem 
cunoscut tuturor domniilor voastre că pe la Boboteaza trecută sus -numitul turc a trimis asupra 
mea în ţara noastră o mare armată în număr de o sută şi douăzeci de mii de oameni, (... ); şi 
după ce a auzit de această înfrângere [suferită de armata otomană la Vaslui] păgânul împărat al 
turcilor şi-a pus în plan să se răzbune şi el însuşi în persoană cu toată puterea sa să vie în l una 
mai asupra noastră şi să supună ţara noastră care e poarta tuturor creştinilor (...),  dar dacă 
această poartă va fi pierdută, (...) toată creştinătatea va fi în mare primejdie.”  
(Scrisoarea lui Ştefan cel Mare către principii creştini, 25 ianuarie 1475) 
 
B.“Întâi. Maiestatea Sa Imperială, câtă vreme va ţine războiul cu turcii, ne va da şi se va îngriji să 
ni se nu mere de către oamenii şi vistiernicii săi, pentru a ne  apăra ţara si dacă soarta ne va fi 
favorabilă, pentru a ataca pe duşman, plata a 5000 de ostaşi în bani gata.(...) 
Al doilea. Pentru ca să putem da acest ajutor cu cât mai multă râvnă şi dragoste şi pentru 
a putea sluji creştinătaţii cu toată credinţa, maiestatea sa ne-a dat nouă şi preascumpului nostru 
fiu, Petru, Ţara Românească cu toate veniturile sale, drepturile şi hotarele sale ca să o ţinem şi să 
o stăpânim în vecie(...).”   
 (Tratatul dintre Mihai Viteazul şi Rudolf al II-lea,împăratul Imperiului Romano-German, 1598) 
  
C. „Provincia mea, Ţara Românească, nu e mai departe de scaunul tiranului [sultanului] de cât 
cale de cinci zile şi numai Dunărea o desparte de teritoriul duşmanului. În această ţară aş fi 
putut trăi liniştit, singur şi fără nicio frică, dacă nu mă simţeam chemat de credinţa mea faţă de 
Maiestatea Voastră şi faţă de întreaga creştinătate. Eu însă, nevrând să sporesc puterea turcilor 
prin ostaşii mei, spre distrugerea creştinilor, de bună voie m -am arătat gata de a lua parte la 
Liga [Sfântă], fapt prin care mi l-am făcut pe tiran duşman de moarte (...). Cu acest duşman 
neîmpăcat [m-am luptat] pururea repurtând o mulţime de victorii din cele mai glorioase.” 
(Memoriul lui Mihai Viteazul către împăratul romano-german Rudolf al II-lea, 1601) 
 
D. „ (...)Când grosul oştirii noastre va intra în Ţara Moldovei atunci strălucitul principe se va 
declara pe faţă ca domn supus al nostru şi se va uni cu toată oştirea sa cu oştirea noastră, 
pentru care oştire noi făgăduim să-i dăm, în acea vreme, şi ajutor în bani din visteria noastră. Şi 
el va acţiona împreună cu oştile noastre, după porunca noastră, împotriva duşmanului [ Imperiul 
Otoman] (...). 
În schimb, făgăduim noi, marele stăpânitor, Măria Noastră Țarul, pentru noi şi pentru 
urmaşii noştri la tronul Rusiei, că noi nu vom avea dreptul să punem domn în Moldova, nici din 
Ţara Muntenească, nici din altă familie străină, ci, pentru această dovadă de credinţă faţă de noi 
a prea strălucitului domn Dimitrie Cantemir, îl vom păstra pe el şi pe urmaşii lui ( ...) pe linie 
bărbătească în acea cârmuire şi domnie a Ţării Moldovei, fără schimbare, cu titlul de domn (...).